# data[].attributes.body
Minul lapsepõlves oli üks roosa suur makk, mille sain 7ndaks sünnipäevaks ja sellega kuulasin Niki laule , Niki sai kiiresti minu üheks lemmikuks. Kõige rohkem meeldis laul "Äike, Päike". Mäletan lapsepõlves ka Vanilla Ninja plaati, mis sai ribadeks kuulatud, lemmik Vanilla Ninja laul oli "Tough enough". Kuna minu vanema õe kinnisideeks oli Tanel Padar, siis olin mina ka sunnitud kuulama Tanel Padarit. Lõpuks oli ta ka minu kinnisidee ja lemmik lauluks sai "Tüdrukukene". Bänd nimega Genialistid tegid filmile "Vanad ja kobedad saavad jalad alla" taustamuusikat ning peale seda filmi on Genialistid üks lemmikumaid bände. Veetsin enamuse oma lapsepõlvest vanaema ja vanaisa juures maal ja kõige lemmikum tegevus oli vanaisaga vanade vinüülplaatide kuulamine. Peres keegi väga ei kuulanudki Eesti muusikat peale minu ja õe. Nüüd kuulan vähem Eesti muusikat, aga ma olen õnnelik, et need eestikeelsed laulud tegid mu lapsepõlve meeldejäävamaks ja tore on meenutada.

# data[].attributes.body
Väiksena kuulasin iga õhtu enne magamajäämist kasseti pealt erinevaid lugusid . Need onu Remuse jutud ja Aarne Üksküla loetud muinasjutud. Mu isa tõi mulle ükskord Nepaalist ühe plaadi, mis koosnes erinevatest buddhismi mantratest. Ma ei teadnud sellest usust midagi, aga mulle meeldisid need laulud. “Om mani padme hum” oli mu lemmik. Ma kuulasin seda iga õhtu, sest see aitas mul lihtsalt magama jääda. Alles hiljuti meenus see lugu mulle ja tuleb tunnistada, et see mõjub siiani samamoodi.

# data[].attributes.headline
Lapsepõlve muusika - Mariliis Ehrenpreis

# data[].attributes.subject
Lapsepõlve muusika - Mariliis Ehrenpreis

# data[].attributes.body
"Juba linnukesed väljas laulavad, kenad kasekesed kingul kohavad..." Ohh need lõputud ilusad suved, mida ma oma maavanaema juures maal veetsin, kuigi seal oli lõpmatu üksik olla, eriti õhtuti. Nendel üksikutel õhtutel kutsus vanaema mind oma kaissu ja laulis mulle seda laulukest, mina aga vaatasin maali vastas seinal, millel ilutses uhke kasepuu keset aasa. See meenutas mulle nii väga mu enda kodukaske, mis samuti seisab isepäiselt keset lagedat. Kahjuks ei ole ma ühtegi normaalselt versiooni sellest laulust leidnud, peab vist maavanaema juurde sõitma ja selle maailma kõige turvalisema tunde tekitava heli üles lindistama.

Ahjaa minu suurim eeskuju oli Madonna ja ma pidin samuti Madonnaks hakkama, kuni ma nägin seda videoklippi, kuidas ta lihakleidiga lavale ronis ja terve mu eluplaan lendas vastu taevast, see tundus väiksena minu jaoks nii õudne.

Nuu vaadake, mida mu lemmiklauluga tehti :D

# data[].attributes.body
Minu lapsepõlve vaieldamatuks lemmikuks oli “Ice Creami” plaat.

Mäletan hästi kuidas sõbrannadega sai laulude järgi erinevaid tantsukavasid selgeks õpitud ja karooket lauldud. Kõige lemmikum ja ilmselt ka enim tuntud laulu plaadilt on/oli “Helista mulle mobiilile”. Seoses plaadil olevate lugudega meenub mulle situatsioon, kuidas sõbrannadega minu pool olime, plaati kuulasime ja plastiliini vastu seina loopisime. Ema ei olnud hiljem eriti õnnelik, sest just tema oli see, kes puhastas seina rasvastest plastiliiniplekkidest :D

# data[].attributes.body
Mina mäletan lapsepõlvest vaid ühte laulu, mida mu ema mulle unelauluks laulis. Selle laulu nimi on “Karumõmmi unelaul” ja ma ei olnud kunagi nõus enne magama jääma kui mu ema seda mulle laulnud on. Isa ma isegi ei vaevanud enam selle küsimusega, et kas ta laulaks mulle, sest ta polnud kunagi nõus ja siiani pole ma teda kunagi laulmas kuulnud, mistõttu arvan, et ta pole väga hea viisipidaja. Tean selle laulu sõnu siiani peast ja olen üllatunud, et mul need ikka veel meeles on. -Isabel

# data[].attributes.body
Mina väiksena võtsin enda muusika maitse enda venna ja ema järgi. Ema kuulas peamiselt rock'i sarnast muusikat, autos kuulasime alati Alice Cooperit, ''Poison'' oli nendest mu lemmik. Vennaga kuulasin team toas laule ja mingihetk ta andis mulle enda mp3, sealt leidsin endale lapsepõlve laulud. Ma siiamaani kuulan ''Scotty doesn't know''-i, ma sain aru, millest seal lauldi aga samuti ei saanud, imelik on selle peale nüüd mõelda. Mul on siiamaani on sarnane muusika maitse ja see on tänu mu perele.

# data[].attributes.body
Lapsepõlves ma muusikat kuulasin väga vähe. Mingeid eriliseid mälestusi mulle ei meenu. Lasteaias muusikatundides mulle käia ei meeldinud ja alati üritasin võimalikult vara sealt ära saada. Mäletan, et onu kuulas EDM'i ja nüüd neid vanu laulu kuulates tekib tugev nostalgia tunne. Üheks lemmikuks oli Basshunter, mis on siiamaani.
Koolis üritasin samamoodi teha nagu lasteaias ja midagi halvasti ei läinud. Ära tegin alati kõik. Nüüd kuulan rohkem muusikat ja see on elu osa iga päev. Alati kui midagi erilist teha pole, siis läheb muusika ikka käima ja istun niisama. Midagi palju muud erilist lisada ei ole.

# data[].attributes.body
Mina laulsin väiksena päris palju. Üks esimesi laule, mida laulsin, oli Beebikooli laul "Lapsed on tulnud Beebikooli tundi". Lasteaias muusikaõpetajaga õppisin ja harjutasin alati mõne laulu selgeks, kui mõni pidu oli. Need olid väga ilusad laulud. Meelde on jäänud "Nuku hällilaul", see on nii südamliku viisiga. Ma alati kartsin esinemist väga, aga samas mulle väga meeldis laulda, väga ilus oli, kui muusikaõpetaja klaveril saatis. Laulu "Majast majasse astub jonn" lauldi mulle ka mõnikord, kuid see mulle eriti ei meeldinud, laul ise aga meeldis. Meil oli (ja on veel praegugi alles) palju lastelaulude plaate ning autoga sõites kuulasin emaga neid alati ning laulsime kaasa. Lemmikplaadid olid "Pipi Pikksuka lõbusad laulud" ja "Minul on". Need laulud olid peas ning plaate kuulasime aina uuesti ja uuesti läbi. Hiljem meeldisid mulle Avril Lavigne ja Kerli Kõiv, ühe plaadi sain jõuluvanalt jõuludeks. Need plaadid on samuti mitmeid kordi läbi kuulatud. Kunagi oli meil kodus vanaaegne muusikakeskus, seal ikka väga tihti plaat mängis. Aga kõige lemmikum plaat oli mul jõululaulude plaat, millel laulsid Musamari laululapsed ning laulude vahele rääkis onu Jaan. Need laulud on kindlasti minu kõige kuulatumad laulud, see plaat mängib siiamaani jõuludel, ja väiksena mängis see kogu päeva, kui ära lõppes, panin aga uuesti käima. See on praegugi minu lemmikplaat ning laulud ja ka onu Jaani vahetekstid on sõna-sõnalt peas. Praegu meeldib mulle samuti väga laulda, aga rohkem niimoodi jorutada erinevaid laule, laulmine teeb mul tuju heaks ja muudab päeva rõõmsamaks. Pean ainult jälgima, et õues liiga valjult ei laulaks(mis mul väga tihti meelest läheb), et naabrid ei ehmataks(mõni laul on nendest ka).

# data[].attributes.body
Mina kuulasin lapsepõlves väga palju muusikat, meil oli hästi palju CD plaate ja üks suur raadio makk, kus ma
istusin iga hommik ja kuulasin sealt muusikat. Kuulasin enamasti Eesti muusikuid ja nende laule, näiteks Tanel Padarit, Koit Toomet, Ott Leppland, Getter Jaani, Grete Paia jne. Mäletan, et lasteaias kuulasime Crazy Frogi ja naersime nende laulude üle ning laulsime koguaeg kõik koos „Muki on koerake” ja „Meie kiisul on kriimud silmas” ja veel Piimaautot.
Hiljem hakkasin ka MP3 kasutama ja sealt kuulama laule. Kuna käisin erinevates tantsutrennides väiksena, siis kuulasime ka seal erinevat muusikat.

# data[].attributes.body
Mina kuulasin väiksena väga palju muusikat ja ise laulsin ka muidugi. Autoreisidel pidi käima alati, kas Lotte plaat või mõni muu lastelaulude oma. Muidugi mu õde, kes on minust mitu aastat vanem, tahtis hoopis midagi muud kuulata ja pidevalt läks kaklemiseks. Aga mu tahtmine jäi ikka peale. Mõned aastad hiljem hakkasin ka seda muusikat kuulama, mis õde kuulas. Kõik Nexuse ja Vanilla Ninja lood sai ära kuulatud ja nende järgi tantsitud. Mingi hetk olid põhilood ka ,,Las Ketchup” ja ,,Legendaarne”, õe eeskujul muidugi.

-Gerda

# data[].attributes.body
Ma olen terve elu olnud ümbritsetud muusikaga. Juba lasteaiast märgati, et oskan enam-vähem viit pidada ja panti iga sündmuse korral aktuste ajal inimeste ette esinema. Muidugi oli mul kohutav lavahirm kuni 11. klassini välja, aga see pole oluline. Igatahes, selline ,, mitte sunnitud, aga sunnitud'' esinemisi pidin tegema kuni viienda klassini ja väike osa minust nautis seda, sest ma tundsin nagu väike kuulsus. Ma tahtsin olla põhitegelane laval ja samal ajal kartsin kohutavalt lava peal olemist-kuidas see toimib??? Ei tea, kuidagi vedasin sellist mentaliteeti kuni noh, 11. klassini välja. Vahepeal panti mind kolmandas klassis muusikakooli, mida ma eriti ei kannatanud, sest mulle ei meeldinud see piisavalt palju, et ise lisa tööd juurde panustada. See pani mulle maksma hiljem, sest kui muusikakooli lõpetasin, ma märkasin, et ma tean piisavalt, aga mitte väga palju.
Esimene tõeline muusikamaitse hakkas mul kujunema kui ma olin kuue aastane. Ma mäletan minul ja mu sõbrannal, kes elasid ühes külas, kujunes traditsioon, et siis kui lasteaiast koju tulime sõbranna isa autoga, siis kuulasime alati Vanilla Ninja plaati.  Minu kõige meeldejäävatemaks lauludeks sellelt bändilt olid: ,,cool vibes'', ja,,Club kung fu''. Siis oli veel bänd nimega Aqua, seesama kes lõid loo ,,Barbie girl'', aga ma ei kuulanud seda laulu eriti kuna protestisin teiste tüdrukute vastu, kes seda kuulasid. Ma kuulasin rohkem  ,,Doctor Jonesi'' ja ,,My Oh My'' 'd. Ma arvan, et nende bändide ühiseks jooneks on rütmikus ja energilisus. See sama kehtib tänapäevani-ma olen rohkem tõmmatud energiliste lugude poole, mis paneksid mind pööraselt kontrollimatult tantsima. Muidugi käisin väiksena pop-kultuuriga kaasas ja kuulasin sarnaselt ''Crazy frog'' 'i ja ,,Gummy Bear'' 'i. Ma armastasin muusikat väiksena. Mulle meeldis end oma tuppa lukustada ja laulda peegli kamm käes, teeseldes, et olen kuulus.

Siin on video Kaiu Huvikeskuse avamisest, kui esinesin triangliga( viimasel minutil palutud)  klaveriga kui ka laulmisega. Ma olen väike tüdruk krunni, poolt nägu katva tukaga ja roosa vesti ja kleidiga. Ma olin siis kolmandas klassis.

# data[].attributes.body
Ma arvan, et mäletangi oma lapsepõlve enim läbi muusika. Naer ja pisarad,  pea kõik lapsepõlvemälestused on seotud mõne muusikapalaga.
Minu üks esimesi mälestusi on seotud lauluga ''Dragostea Din Tei''. Nädalavahetuseti saunas käies mängis kasseti pealt alati see lugu ja ka nüüd saunalavale istudes hakkab tihtipeale hääl mu peas laulma:
''Ma-i-a hi
Ma-i-a hu
Ma-i-a ho
Ma-i-a ha-ha''.

Ka minu esimene armumine on seotud ühe kindla looga. Olin 7-aastane, kohe-kohe 8 saamas, kui Alexander Rybak võitis Eurovisiooni looga ''Fairytale''. Ma võisin seda lugu lugematul arvul kordi järjest oma eriti algelisest MP3 mängijast kuulata ja koduõuel õndsalt ringi keksida ning Rybaki Eurovisiooni finaalesinemise video 104 914 460st vaatamisest võib ilmselt arvestatava osa minu nimele kirjutada. Päriselt ka.
Ja nüüd, kolmandat korda järjest end sedasama videot vaatama unustades pean piinlikkusega tunnistama, et see naeratus paneb endiselt liblikad mu kõhus lendama.

Aga minu lapsepõlve kõige-kõigem laul, võiks öelda, et lausa kogu lapsepõlve soundtrack oli ''Pipi Laul'' Katrin Karisma esituses. Mu suurim unistus oli olla nagu Pipi Pikksukk. Kui end nüüd vaatan, siis paneb ikka imestama küll, sest minu unistus Pipi moodi olla on justkui nagu täitunud. Punased juuksed (küll omajagu tumedamad) ja tedretäpid mul on,  mu tuba meenutab aeg-ajalt Segasummasuvilat, viimasel paaril nädalal juhtuvad tihtipeale jalga ka eri paaridest sokid ning olen täheldanud endas eriskummalist käitumist. Ahjaa, hobune on mul ju ka, ainult et teda ma päris hästi sülle võtta ei jaksa.
Pildil mina Pipina omajagu aastaid tagasi.
-Maian Kesküll

# data[].attributes.body
Ma kuulasin väiksena meeletult palju muusikat. Kuna olin alati omaette, siis moodustas see mu päevast suurema osa ajast. Ja nii on see ka praegu.

Mul oli 3aastasena kassetimängija, kuulasin sellelt mingeid Eesti hitte. Lemmiklaul sellelt kassetilt oli Jaagup Kreemi "Juulikuu lumi". Pean seda siiani üheks parimaks Eesti looks.

Kui olin 4-5, siis sain omale plaadimängija. Sellest ajast on pärit ka mu lapsepõlve (ja võib-olla et läbi aegade) lemmiklaul. Mul oli Rammsteini "Mutter'i" albumi plaat. Sellel plaadil oli mu lemmiklaul "Mutter". 5aastase poisina istusin tihti omaette voodi peal ja kiikusin lauluga kaasa.
Otsustasin, et teen sellele loole oma kaveri.

https://youtu.be/6D2U5vh-E10

# data[].attributes.body
Muusikat olen väiksest peale palju kuulanud, kunagi küll oli võimalusi vähem, kus kuulata, kui vanemad kinkisid mulle DVD mängija, ning mulle tehti plaate, et ma saaks kuulata laule, mis mulle meeldivad. Muusikamaitse on ilmselt tulnud mu emalt, tema kuulas kunagi hispaania keelset muusikat, mis mullegi külge hakkas. Lemmikartistid olid nt Enrique Iglesias ja Shakira. Eesti muusikat sai samuti palju kuulatud, Getter Jaani & Koit Toome “Valged ööd”, Ott Lepland, Smilers, Nexus, Vanilla Ninja jne. Popmuusikast sai kuulatud Lady Gagat nt "Alejandro", "Bad Romance", "Poker Face", "Paparazzi" samuti Miley Cyrust jt. Kõige eredam hetk seoses muusikaga on mul põhikooli aegu, umbes viies klass, kus õpilased indiviididena või gruppides esitasid tuntud laule järgi. (sarnaselt nagu “Su nägu kõlab tuttavalt”) Mina, kellele meeldis muidu esineda, kuid vihkasin tantsimist, otsustasin üksi lavale minna tantsides ja kaasa lauldes Shakira laulu “Whenever, Wherever” järgi. Ei võtnud ka koolis proovidest osa, sest arvasin, et see on piinlik ja ma niikuinii ei oska, kuna tantsuoskus oli null. Õppisin ainult kodus tantsu selgeks ja esitasin seda esimest korda laval esinedes, keegi polnud seda varem näinud. Õpetajatest kokku pandud žürii oli suhteliselt šokis, sest Tairi polnud seda tüüpi inimene, kes avalikuse ees tantsiks. Jäin tol üritusel teisele kohale ja see on mu sõpradel ja klassikaaslastel siiani eredalt meeles. Siiski tantsimise vastu huvi see ei tõstnud.

# data[].attributes.body
Saan öelda, et mina olen muusikaga ja tantsimisega(rahvatants ja võimlemine) olnud tihedalt seotud juba sünnist saadik. Minu vanaemal oli oma muusikakogu, mis on küll ainult sahtlisse kirjutatud, aga sealt on ka pärit minu huvi tantsimise ja muusika vastu. Väiksena fännsin meeletult "High School Musicali", mis oli muusikal, siiani oskan laulda ja tantsida nende järgi. Lasteaiast mäletan tihti erinevaid esinemisi laulmise ja tantsimisega, isegi mõned etendused, mida lasteaias tegime. Lisaks olen käinud ka muusikakoolis ja lõpetanud selle klaverierialal. Niiet muusikaliselt võin öelda, et olen vist suht haritud tüdruk. Ma mäletan laule: "Muki on koerake", "Meie kiisul kriimus silmad",   "Kiisu läks kõndima", "Kus on minu koduke" ja veel paljud. Mäletan kodus korraldatud laulu- ja tantsuvõistlusi oma väikeseõega. Õnneks oleme saanud sõlmida vaherahu, sest mina oskan hästi tantsida ja minu õde imeliset laulda. Suuremana kuulasin palju Smilersi ja Terminaatori lugusid, neid kuulan muidugi siiani. Veel mäletan ma Koit Toome, Getter Jaani ja Code One aegu. Oi, kui paljud muud Eesti lood mul peas on, mis seostuvad lapsepõlve ja erinevate külapidude ja jaanituledega.  Välismaistest lugudest mäletan ma "O-Zone - Dragostea din tei",

"Lou Bega - Mambo No. 5",

"ATC - All Around The World",

"Eiffel 65 - Blue",

"Spice Girls - Wannabe" jne. What is love on mul ka vist lõpmatuseni kuulatud laul väiksena. Lisaks olin ka suur Blackstreet Boys koosseisu austaja. Ütleks, et olen vist kõike segamini kuulanud. Olen õnnelik, et minu lapsepõlv on olnud kõige lahedam aeg minu elus, siis olin ma üks paras neegrilaps, sest oma päevad veetsin ma õues elades.

Pildil mina ja Helene lasteaias.

# data[].attributes.body
Kui ma olin alles väga pisi ja käisin lasteaias, meeldis mulle Crazy Frog "Axel F". Tol ajal oli see tegelane minu meelest nii vahva ning kui ta laul telekast tuli, siis mulle meeldis selle saatel toas nähtamatu mootorrattaga ringi joosta. Minu meeldimine suurenes veelgi, kui mu ema ostis mulle Crazy Frogi albumi. Jah, albumi. Ma luban käsi südamel, et ma pole seda väga ammu enam kuulanud.
Ma mäletan veel, et mulle meeldis teema laul ühest videomängust "Crash the Bandicoot". Kui ma olin üksinda kodus ja mängisin konsoolilt seda mängu, siis tuli mul pähe mõte panna stereosse selle mängu plaat, mis ilmselgelt ei olnud stereo jaoks mõeldud. Ma mõtlesin, et jõle vahva oleks seda laulu valjult kuulata ja selle järgi tantsida ja karata. Kuid kahjuks asjad ei läinud mu plaani kohaselt ning hiljem see mäng enam ei töötanud. See oli päev, millal ma õppisin mitte suvalisi CD-plaate stereosse toppima.
-Kelli

# data[].attributes.body
Oma lapsepõlve muusika kuulamist meenutavad mulle CD-plaadid ja MP3-mängija. Mäletan, et suurteks lemmikuteks olid Rihanna “Pon de Replay” “SOS” ja The Black Eyed Peas “Pump it”, sõnu ma muidugi ei teadnud, aga mõtlesin neile omad sõnad välja (laulsin seda, mida mu kõrvad kuulsid) nüüd hiljem olen aru saanud millest need laulud tegelikult olid. Kuna mul nende artistide plaate ei olnud, siis isa tegi mulle ja mu õele CD-plaate kuhu need laulud ka peale pani, neid plaate oli ikka päris mitu. Kindlasti üheks lemmikuks oli Niki “Äike Päike”, lihtsad sõnad ja äge muusikavideo. Kuna mulle meeldis vaadata väga muusikale siis muidugi High School Musical’i laulud on need, mis meenutavad lapsepõlve väga. Mäletan, et isegi Eestis mängiti seda muusikali ning käisin seda koos Ketliniga vaatamas, sest mõlemad olime suured fännid. No ja muidugi One Directioni hullus vallutas ka mind, ilusad poisid ja head laulud :D
-Geili

# data[].attributes.body
Kui ma lasteaias käisin siis mu ema pani mu iluvõimlemisse, laulu "Pesapuu" järgi tegime me ema-lapse kava, kuid sellest ei mäleta ma midagi. Sama plaadi peal oli aga "Jänkude tantsulaul" ja vot see oli mul pidevalt korduse peal. Panin nimetissõrmed jänku kõrvadeks ja hüppasin kaasa ka, laulusõnadest mäletan, et refräänis oli “need jah need on jänesed”. Mingi aeg sai emaga Detektiiv Lotte muusikali vaatamas käidud ja ta ostis mulle selle plaadi. Seda kuulasin ma ka ikka väga palju, mõni laulu osa kummitab tänapäeval ka. Muidu kuulasin kodus seda, mida vanem õdegi, sest tahtsin tema moodi lahe olla. Kui ma kooli läksin sain esimese telefoni ja mu sõbranna aitas mul sinna laule tõmmata. Suur lemmik mingil ajal oli “Hollywood Hills”, pole kindel kust ma seda esimene kord kuulsin aga ilmselt MTV-st. Sealt kuulsin veel Bruno Marsi, Lady Gagat, Avril Lavigne. Britney Spearsi “Criminal” oli ka repertuaaris. (Mu ema ilmselgelt ei kontrollinud mu muusika valikut) Algklasside lõpus hakkas mulle P!nk meeldima ja ta vanad laulud on endiselt bangerid. Siis hakkas emo-faas aga sellest me ei räägi :)
-Mariann

# data[].attributes.body
Esimese hooga ei tulnud mulle ühtegi kindlat laulu meelde. Natuke aega mõtiskledes tuli meelde aeg, kui käisime perega alati tädil maal külas ning mulle oli keegi valmis teinud Inese plaadi. Ma teadsin iga laulu sõnu peast ja see plaat pidi autos iga kord mängima. Samamoodi pidi see plaat ka alati kodus mängima.
Veel tulevad mulle meelde Meie Mehe lood, eriti "Šokolaadist jänes", seda sai just kevade poole päris šokolaadist jänest süües kuulatud, siis töötas lugu kõige paremini.
Veel mäletan ma plaati, mille mu isa sõbrad talle sünnipäevaks tegid ning seal oli Smilersi lugu "Mina, Pets, Margus ja Priit". Ma ei teadnud veel aastaid, et see on Smilersi lugu, sest ma olin veendunud, et selle laulu kirjutas ja laulis plaadile minu naabrionu Andrus. Nimelt on mu isa nimi Margus ja tema sõpradest tundsin ma onu Petsi, onu Priitu ja onu Andrust. Loogika ütleb, et ju see "mina" oli siis onu Andrus.
Nüüd täiskasvanuna olin just paar kuud tagasi ühel juubelil, kus üllatusesinejaks oli Ines ning sünnipäevalapseks 50-aastane meesterahvas. Tundub, et muusika ühendab tõesti põlvkondasid, sest laule oskasime peast kaasa laulda me mõlemad.
- Mari-Liis

# data[].attributes.body
Ma ei mäleta, et ma oleksin olnud lapsepõlves eriline muusikakuulaja ja et mul oleks olnud mingeid lemmiklaule. Arvatavasti ainuke muusika, mida ma kuulasin oli see, mida mu vanem õde või vanemad lasid. Üks asi, mida ma mäletan on see, et ma olin väiksena korralik tantsulõvi, alati kui kuskil peol või sünnipäeval läks tantsuks, võtsin ma kõik tüdrukud järjest tantsima. Noorena huvitas mind vahepeal ka kitarr, niisiis ostsin ma endale akustilise kitarri, mida me sõbraga koos õppisime, aga see illusioon, et saada kitarristiks läks suhteliselt kiiresti üle ning kitarr seisab siiani kapi otsas. Lapsena olin ma muidugi ka põhikoolis mudilaskooris, isegi neljanda klassini vist. Kahjuks häälemurre rikkus mu lauluhääle ära :D. Kui mingeid laule siia kirja panna, siis millegi pärast meenub mulle Niki " Äike,päike " ja Nexus " Nii kuum ". Niki laulu videod nägin ma Reporteris, kui neiud seal basseinis sulistasid ja mis muu ikka noorele poisile meelde jääb :D

# data[].attributes.body
Kui ma väike olin siis mulle meeldiv väga laulda. 2008 osalesin ma Rapla valla laulukarusellil, laulu nime kahjuks ei mäleta.Koolis üks esimesi laule, mida me laulsime oli Mäest üles ja alla-see oli mu lemmik laul, mida ma laulsin alati ka kodus. Veel olin ma ka suur tantsulõvi, kui muusika mängis, siis ma alti tantsisin.Vanaema juures käisin ka palju seal oli klaver, mida ma mängisin igapäev, kuigi ma ei osanud üldse mängida.Kui ma sain oma esimese telefoni, siis ma mäletan, et sai sõpradega laule üksteisele saata ja üks peamine artist keda ma kuulasin oli Timbaland, kuulan teda siiani.Käisin ka mudilaskooris paar kuud, aga sain aru, et mulle ei paku see väga huvi ja tulin sealt ära, loodan et ei teinud valet otsust sellega.

# data[].attributes.body
Oma lapsepõlvele mõeldes kerkisid mul mõttes esile kohe kindlad laulud. Best B4 "Ma armastan luuserit" oli üks lemmikutest. Esimest korda kuulsin seda siis, kui mu onu oli endale just uue auto saanud ja selle laulu vanaema aias auto kõlaritest mängima pani. Olin vist umbes viiene. Sõnad polnud mu jaoks olulised ja ega ma sellel ajal ühtegi luuserit ei armastanud ka. Lihtsalt hea laul oli. Siiamaani kui ma oma onu näen, hakkab see laul peas kerima. Veel meenuvad Black velveti "17", Meie mehe "Šokolaadist jänes", Dynamint "Klubi paradiis", Fix "Tsirkus". Korralikud eesti süldikad ja disko täitsid mu lapsepõlve, sest veetsin suure osa ajast väikeses külas vanaema juures oma vanema õe ja tädidega, kelle jaoks elu oli siis pidu ja pillerkaar. Kadestasin neid ja mõtlesin pidevalt, millal mina juba ripsmeid värvima ja koolutama saan hakata. Välismaistest lauludest meenub mul ainult Waka waka, selle järgi olen kodus korralikult mitmeid tunde järjest tantsinud ja ennast Shakirana tundnud. Veider tunnistada, aga neid eesti süldikaid ja diskot kuulan siiani vahepeal, siis kui selline simmanimeeleolu peale tuleb. Ilmselt saab selles lapsepõlve süüdistada.
Pildi järgi saate ehk aru, kes ma olen.

# data[].attributes.body
Väiksena ma üksi väga muusikat ei kuulanud ja ma ei mäleta seda aega ka eriti. Natuke, mis meenub on, et mulle meeldis unelaul "Ma ei taha veel magama jääda" ja isa lasi meile pidevalt Bläck Rockiti "Mu hobune on tillukest". Lisaks, kuna meie ajal oli Lotte suur asi, siis Lotte laulud olid ka ikkagi peas ja hinges. Üks laul, mis oli väga südamelähedane oli "Pesapuu", mille sõnad olid pikalt pärastki veel meeles ning ka suuremana läks süda hellaks, kui seda kuulis. Laul "Kevadel, juba linnukesed" oli ka peas ja seda sai ise mõnuga lauldud. Lisaks, kuna ma olin koerafänn, siis sai kuulatud "Muki on koerake" laulu ning Urmas Alendri "Hüvasti kollane koer", millel oli üks kindel video, kus koer jäeti üksi ning viidi varjupaika, kui pere lapse sai. Selle peale sai omajagu nutetud. Millalgi aga, ma ei tea kas see oli vist siis algklasside ajal, sain ma endale MP3 mängija ja seal peal oli küll ägedaid laule. Enamik olid eestikeelsed. Üks mu lemmikuid sealt oli Koit Toome "Mälestused". Mulle meeldis seda kuulata ja vaikselt nutta. Kui see laul tuli, siis hakkasin kohe millelegi kurvale, või ka rõõmsale, oleneb milline nutu tuju oli, mõtlema ja nii vaikselt nutsingi siis. Ja seda pani kohe mitu korda järjest, et saaks ikka kuulatud.
-Riin

# data[].attributes.body
Mul ei ole väga meeles lapsepõlve muusikat, kuna ma väga palju seda ei kuulanud. Niimoodi ise muusikat kuulama ja valima hakkasin võrreldes teistega ikka päris hilja. Niisiis olid kõik lapsepõlve laulud väga tugevalt vanematest mõjutatud. Koos sai kuulatud palju Smilersit ja Tanel Padar & The Suni. Muidugi "Käime katuseid mööda" ja "Võta aega" olid suured lemmikud. Kuna ema tantsib rahvatantsu ja temaga sai igal pool kaasas käidud, on rahvatantsu tantsude viisid ka alati meeles olnud, eriti "Oige ja vasemba" ja "Saaremaa valss". Üks võibolla imelikuim laul, mida mäletan,on kindlasti Bläck Rokiti "Mu hobune on tilluke". Ma ei mäleta, miks isa seda meile kogu aeg lasi või kust see laul üldse tuli, aga selle saatel sai toas ringi karatud küll. Lisaks veel koolis lauldud laulud, aga mingeid konkreetseid laule väga ei mäleta. "Ojalaul" on alati südames olnud, aga ma pole kindel, kas see algas juba algklassides. Võimlemises kuulsin esimest korda laulu "Pesapuu", mis mulle ka väga meeldis. Üldse võimlemisest on ka laule meelde jäänud, tantsu- ja võimlemispidude lauludega puutusin palju kokku. Praegu meenuvad laulud "Kalli-kalli", "Kuu on päike" ja "Eesti muld ja Eesti süda", mille järgi sai kuskil tantsitud. Kava oli meil ka Lotte muusika järgi, mis jäi väga meelde, ning üldse oli Lotte muusika väga populaarne.
-Triin

# data[].attributes.body
Mäletan kui ma sain enda ema vana ipodi. Seal oli mitmeid laule, mida korduvalt uuesti ja uuesti kuulasin. Üheks lauluks oli Push Up- Ämblikmees. Mäletan kui vaimustuses ma sellest laulust olin ning kuulasin seda päevas vähemalt korra.
Teine laul, mis oli minu absoluutne lemmik oli Koit Toome- mälestused. Mäletan seda tunnet, kui seda esimest korda kuulasin. Tekkis selline wow tunne. Et küll oli hea laul.
Kui ma päris pisike olin, siis minu üks lemmikuid oli Karumõmmi unelaul. Pidin seda alati enne magamaminekut kuulama. Muidu magama ei tahtud jääda.
Veel mäletan Vanilla Ninja laule ja muidugi Getter Jaani laule. Mulle väga meeldisid need.
Kelly

# data[].attributes.body
Lasteaiast kuni esimese puutetundlikutelefoni saamiseni(kuhu sai lõpuks laule alla laadida või bluetoothiga saata) kuulasin kõike, mis raadiost tuli. Enamasti oli see siiski eesti keelne, aga telekast sai Mtv-st välismaiseid artiste kuulata. Välismaisetest olid kindlad lemmikud Bruno Mars ja Rihanna, nendele sai ikka kaasa hümisetud. Kõige lemmikum välismaalane oli aga Enrique Iglesias, teda sai ikka väiksena kõvasti fännatud ja iga viimnegi ta lugu oli parim mis olla sai. Mul oli terve enda toa üks sein tema plakateid täis.
Eesti keelseid, mis kunagi lemmikud olid, on üsna palju. Enam ma Eesti muusikat ei kuula, kuidagi mõtetuks on muutunud ja enam lihtsalt ei meeldi.
Näited siis Eesti lugudest.
"Sinuni" Lenna Kuurmaa ja Ott Lepland. Mul oli see lemmikloona ära märgitud ka isegi super salajases tabalukukesega raamatus, mis mul siiani sahtlipõhjas alles on.
Ott "Lambarock"
Ott "Jingle Bell Rock"
Ott "Lumememm Lusti"
Beergrass "Kes elab metsa sees"
Kapell "Päkapikk"
Musamari "Lumememmed"
Musamari "Kiri jõulumehelt"
Jansa "Emme suudles jõulumeest"
Kõiki neid lugusid kuulasin ma igal aastal jõulude ajal, see oli mu enda n-ö traditsioon, kuulasin oma kolme armsat kassetti iga aasta terve detsembri kuu.
Ott Lepland "Süte peal sulanud jää"
Ott Lepland "Läbi öise Tallinna"
Helen Adamson "Kas tead". Seda lugu laulsin ma kogu aeg 24/7, ma ei saa aru, kuidas mu pere selle ära kannatas. Hea, et see periood läbi on.
Meie mees "Sinine vilkur"
Elmayonesa "Kes ei tantsi on politsei". Seda lugu sai kuulatud koos lapsepõlve sõpradega põhimõtteliselt igal õhtul. Kuna see laul oli ainult minu ema telefonis, siis juhtus tihti, et ta avastas oma telefoni minu käest.

-Annabel Taniel

# data[].attributes.body
Mu lapsepõlves oli palju muusikat. Ma olin kunagi jube Nexuse fänn. Kõige lemmikum lugu oli "Nii kuum", kuid kõik laulud sobisid. Kuulasin palju välismaa lauljaid ka. Näiteks Rihanna ja Jennifer Lopez. Mäletan, et vaatasin neid välismaiseid muusikavideosi ja kujutlesin ennast sinna, kujutasin ette, et mina olen see laulja. Muidugi laulsin kõva häälega sotaputa keeles järgi, sest inglise keelt ma ei osanud. Ühed lood olid näiteks Rihanna "Umbrella" ja  Jennifer Lopez "On the floor".  Üheks kõige-kõige lemmikuks looks oli ka "

Paradisio Ft Maria Garcia & Dj Patrick Samoy - Bailando" ja ainukesed sõnad, mida ma oskasin olid bailandoo.

Agnes

# data[].attributes.body
Mingeid erilisi lugusid muusikast lapsepõlvest pole, sest väga ei kuulanud muusikat vabal ajal nagu ma seda praegu teen, aga muidu 3 lugu on ikkagi kuidagi mällu jäänud, mida sai kuulatud mitu korda nagu Terminaatori juulikuu lumi, Tanel Padar & The Sun Võta Aega ja O-Zone Dragostea Din Tei. Isaga koos sai vahel ka Vanilla Ninja ja Metallicat kuulata ja tundub metall on hakkanud alles nüüd hiljuti mulle mõjuma nii, et nendest metalli lugude kuulamisest jäi ikka midagi külge, sest muidu ma varem ei kuulanud üldse metalli.
-Siim

# data[].attributes.body
Vaadates ja lugedes siin teiste lugusid, siis tuli ka endal nendega mitmeid seoseid. McDonaldsist saadud lauludega mänguasjad ja Pipi albumid olid ka minu suured lemmikud. Kuid kõige lemmikum oli siiski kurikuulus "ketšupi laul" ehk siis The Ketchup Song (Aserejé). Lisaks torkab kohe pähe Koit Toome ja Nexuse "Lubasid tulla", mida sai sõbrannaga kogu aeg kuulatud. Kindlasti ei saa unustada O-Zone - Dragostea Din Tei, siiamaani tuleb lapsepõlve muusika peale mõeldes ette see muusikavideo, kus kolm meest lennukitiival tantsivad.

Kristin

# data[].attributes.body
Minu muusika eelistused lapsena olid väga palju mõjutatud mu vanematest õdedest. Mäletan, et meil oli kodus terve virn ise põletatud CD-si, kus olid peal kõik "klassikud": Vanilla Ninja, Nexus, Traffic.
Sain oma esimese MP3 ka õe käest ja kuna ise ma sinna laule ei osanud peale tõmmata, siis olin sunnitud kuulama laulu "Kesköödisko" Trafficu poolt. Ma ei teadnud küll kõikide sõnade tähendust, kuid ma oskasin seda peast laulda.
Teist sorti muusikaga hakkasin tutvuma muusikakoolis viiulit õppides. Solfeedžo tundidest saati ei meeldinud mulle kunagi lastelaule kuulata, kuna alati automaatselt hakkasin mõtlema, mis intervalliga need algavad. Teate küll, "Põdra maja"- puhas kvint(vist?).
-Karolina

# data[].attributes.body
Mina väiksena ei kuulanud väga muusikat, vaid pigem mängisin puustmõõkadega metsa all või barbidega, autodega, tegelaskujudega ja muidugi ka mõõkadega majas. Kuigi mulle kingiti millalgi selline väikene muusikakeskus kõrvaklappidega, ei kasutanud seda väga, sest sellega tuli kaasa ainult 2 laulu ja juurde neid ma lisada ei osanud. Seda mäletan, et üks nendest lauludest oli "Barbie girl." Lõppude lõpuks pärast paari päeva jäi see mul kuhugi kapinurka seisma. Nende paari päeva jooksul viskas mul kopp ette barbidest ja nendega ma enam ei mänginud.

# data[].attributes.body
Kuna ma pole kunagi suuremat sorti laulufänn olnud, ent suutsin kuidagi ikka 5 aastat laulukooris käia ja isegi Laulupeole jõuda, siis minu mälestused muusikast on üksnes kõigle teada ja tuntud Laulupeo lood. Üks on kindlasti "Ta lendab mesipuu poole". Selliseid vähem formaalseid laule ma väga ei mäleta. 9. klassi lõpukella päeval laulsime algklasside õpetajale "Mäest üles ja alla" laulu ning see jäi meelde tänu sellele.
Oma esimese (erkroosa) raadio ostsi enda kogutud raha eest algklassides ning esimene plaat sinna sisse sai ostetud soodukaga. Tegemist oli Nexuse albumiga, kus oli heal juhul 5 laulu, ning ma kuulasin neist ainult ühte- "Nii kuum". Justin Bieberi ja 1D fännilainetest jäin mina õnneks või kahjuks maha. Ei häbene tunnistada, et kuulan nende vanu laule tänasel päeval. :)
- Evelin

# data[].attributes.body
Esimesed laulud mis meenusid mõeldes lapsepõlve lemmikutele oli "Helista mulle mobiilile", mitmed Terminaatori ning Smilersi lood (mis siiamaani mu üks lemmik, ning mu ema siiani ei kannata nende laule:(( )
Tipphetked laulude kuulamisest meenuvad maal vanaema ja vanaisa juures, kui ema ja isa meid jälle suveks olid maale kamandanud. Tihti tüütasin vanaisa ja vanaema mesilaskuuris, kus nad mett kärgedest puhastasid. Seal käis alati Elmari raadio ja igaõhtune pidu oligi Elmari tantsuõhtuga samal ajal kui linnumaja ehitasin, jäneseid kiusasin või kanu taga ajasin.
Anne-Mai

# data[].attributes.body
Tere!
Mulle meeldisid paljud, aga rohkem on meeles need.
Krokodill Gena sünnipäevalauluke

Mäest üles mäest alla

Mutionu pidu

Pilla-palla-pillerkaar

Mesipuu

Vanilla ninja laulud
Lisan ka ühe pildi, kus olin laulu võistlusel, mida ise eriti ei mäleta😄.
Minni

# data[].attributes.body
Tere
See nimetu, kelle lemmiklaul oli "Beautiful girls" on Kristofer Kraani.
Kui ma olin väike (ma ei mäleta kui väike), siis mu lemmiklaul oli CD-plaadi peal kolmas lugu. Lastelaulu plaat mingisugune. Ma ei mäleta, mis plaat see oli ja ma ei mäleta ka lugu, aga see oli kolmas. Vanust võibolla oli mul 5-7 äkki, aga ma ei tea.
Kristoferil oli üks umbes rusikasuurune raadio, kus rippusid ka küljes väiksed kassetid. Kassettide peal olid välismaalood umbes 20 sekundit. Uhke värk eks. Mu lemmiklugu neist oli Enrique Iglesias "Hero". Alati parimad 20 sekundit Kristoferi juures.
Ma sain omale Limpa telefoni ja sinna laadisin arvutist laule peale. Shakira Waka Waka ja Varjude mäng ja Tünnilaul ja Parvepoisid jne. Seal ikka oli häid laule mul. Aga ma ei mäleta milline neist lemmik oli.
Ahjaa, CD plaat oli väga palju. Niki "Äike Päike" oli üks vaieldamatu lemmik.
Ja noh, meil neid külasimmaneid oli väga palju Maidlas, kus igasuguseid laule lasti. Mulle meeldisid kõik peaaegu. Kõige paremad olid ikka naabrimehe Läbu Laulude (ja anektootide) plaadid. See polnud mingi õige simman, kus naabrimees parajalt purjakil olles, ei lõkanud Läbu Laule peale.

Rando

# data[].attributes.body
Kui ma olin väike, siis ma ei kuulanud üldse muusikat. Mu õde kuulas kogu aeg ning ma ütlesin, et see on täiesti mõttetu aja raiskamine. Nüüd ma nii muidugi ei arva. Kuid olid ikkagi kaks laulu, mida mu õde lasi ja mis mulle meeldima hakkasid. Esimene laul oli Sean Kingstoni ''Beautiful girls'' ja teine  oli Juanes - La Camisa Negra. Ma ei tea, mis nendes lauludes nii erilist olid, aga erinevalt teistest olid need ainuksed laulud, mida ma olin nõus kuulama.

# data[].attributes.body
Kuna mind valdas lapsena kohutav Pipi maania, oli minu vaieldamatuks lemmikuks Pipi Pikksuka laulude plaat. Minu unistuseks oli saada Pipiks. Seetõttu kandsin ka ema õmmeldud Pipi riideid ja jalaotsas kandsin 3 numbrit suuremaid kingi. Nagu me kõik teame, on Pipi pärit Rootsist, seega soovisin ka mina rootsi keelt osata. Autos mängis meil too plaat tihti ning eks ma laulsin laule ikka kõva häälega kaasa, kuid ega see pole kõik. Et Pipile sarnaneda otsustasin mina laulda hoopis välja mõeldud rootsi keeles. Minu arvates tuli mul väga hästi välja.
Pille-Riin

# data[].attributes.body
Olgem ausad, muusika, mida ma kuulasin oli tugevalt mõjutatud mu  emast. Ja võibolla sellest, et iga juubel/ jaanituli, kus me käisime, esines Spido. Ma isegi ei kujuta ette Eidapere jaanituld ilma Spidota, ilma, et oleksin lava ees Erko Laurimaad vaadelnud- kindlasti mu väikse elu suur crush. Üks jaanituli sain isegi tema kitarri mängida, oi, kuidas mu vanemad mind norisid, et kus nüüd landib. Ja kui ma täna neid kuulasin, oi-oi, ma võiks vabalt nende vokalistiks päeva pealt minna ja ma ei peaks sõnu isegi kordama. "Las lapsed olla kaua peol" oli üks mu lemmik, kindlasti kuulake, saate siis paremini aru, miks ühe 7-8-aastasele selline laul huvi pakkus. "Esimene armastus" on päris päevakohane ja teeb natuke kurvaks mind, kindlasti kurvemaks, kui 10 aastat tagasi. Kusjuures, mul siiani veidi fangirl vibe veres Erko Laurimaa üle, pidin ükspäev pikali kukkuma, kui ta oma tüdruksõbra eest mulle paki tõi. Ja vahepeal ma mõtlen, kas nende vokalist Teet Tall jälitab mind või mina teda, aastaid näeme peaaegu, et igal tööpäeval, tavaliselt sõidab ta minust mööda Meie äri juures, kui soovite teada.

Arvake ära ;)

# data[].attributes.body
Mul loovust eriti pole, aga eks ma üritan. Mu top lemmiklaul, kui ma väike olin, oli kahjuks või õnneks Nexuse "Nii kuum", ma mäletan, kui sain laenata oma tädi mp3 mängijat ja sõitsin tänaval rattaga ringi ning kuulasin seda kogu aeg rattasõidu ajal, ühe korra oleks peaaegu auto alla jäänud selle lauluga, see oleks nii kuum uudis olnud. Teine mu lemmiklauludest oli Bobby McFerrin´i "Don`t worry, be happy". Iga kord, kui mul oli masendus, mdea, mänguauto läks katki, või naela astusin jalga, siis oli seda hea kuulata, võttis valu kohe südamelt ja rõõmus tuju tuli peale. Rohkem mul eriti mingitest lauludest mälestusi pole, peale nende kahe, muidugi head shoutout`id on rong see sõitis tsuh tsuh tsuh, kivil istus väike konn ja dora the explorer. Parim lapsepõlv, mis olla üldse sai. Üli tänulik selle üle.
Kiil

# data[].attributes.body
Ma säästan teid kõiki ja kaamera ette laulma ei hüppa, seega piirdun tekstiga.
Antud ülesande jaoks ei pidanud ma kaua mõtlema, kuni tuli meelde McDonaldsi mängu asi, mis ma kunagi sain (pildil keskmine). Laul mida see mängis oli Lou Bega - Mambo No. 5 ja sellestki ainult refrääni osa. Usun, et tänu sellele hiina mänguasjale on minu muusika maitse kallutatud.
Laulu nime sain ma teada  põhikoolis kui ma ühel õhtul tuppa peitsin ja vaikselt refrääni  telefoni muusikatuvastusappi laulsin. Üllataval kombel saingi  vastuse. Sõnadest sain ma aru alles gümnaasiumis :D
Deran